Mooreov automat
U teoriji računanja, Mooreov automat je konačni automat u kojem je izlazna funkcija pridružena isključivo trenutnom stanju automata, i ne ovisi o ulazu. Dijagram stanja za Mooreov automat uključuje izlazni znak (simbol) za svako stanje. Uporedi sa Mealyevim automatom, u kojem je funkcija izlaza pridružena i stanju i ulaznom znaku, te na taj način preslikava prijelaze stroja na izlaz. Ime Mooreov automat vuče korijen od svoga pronalazača: Edwarda F. Moorea, jednog od pionira konačnih automata, koji ih je prvi opisao u radu Gedanken-experiments on Sequential Machines, pp 129 – 153, Automata Studies, Annals of Mathematical Studies, no. 34, Princeton University Press, Princeton, N. J., 1956.